Държавен вестник, бр. 40, 2007 г., стр. 21

Б Р О Й  40
Д Ъ Р Ж А В Е Н   В Е С Т Н И К
С Т Р .  21
(3) Подписът се полага от гражданина лич-
но според възприетия от него начин с предоста-
вено от длъжностното лице пишещо средство в
контурите на определеното в заявлението поле
за подпис.
(4) Когато лицето не може да се яви, за да
подпише заявлението, неговият подпис върху
лицевата страна на заявлението се полага пред-
варително и лично пред нотариус, който заве-
рява снимката и подписа на заявителя с печат,
дата и подпис, в полето за служебна информа-
ция на заявлението. Заявлението се подава от
упълномощено лице с нотариално заверено
изрично пълномощно.”
2. Алинеи 5 и 6 се отменят.
3. Досегашната ал. 7 става ал. 5.
4. Създават нови ал. 6, 7 и 8:
“(6) Заявленията за издаване на паспорт или
на заместващ го документ на лица, ненавършили
14-годишна възраст, се подават и подписват от
техните родители, настойници или попечители.
(7) Родителите, настойниците или попечи-
телите на лица, навършили 14-години, но нена-
вършили 18 години, изразяват съгласието си за
издаване на паспорт или на заместващ го доку-
мент в присъствието на длъжностно лице, като
подписват заявлението.
(8) При отсъствие на родител, настойник или
попечител подписът се полага от лице, упълно-
мощено от него с изрично нотариално заверено
пълномощно, или се представя някой от след-
ните документи:
1. влязло в сила съдебно решение за разре-
шение за издаване паспорт на лице, ненавър-
шило 18-годишна възраст, без съгласие на от-
състващия родител;
2. влязло в сила съдебно решение за лишава-
не на единия родител от родителски права;
3. препис-извлечение от акт за смърт.”
5. Алинея 9 се изменя така:
“(9) В пунктовете за приемане на заявления,
в които има техническа възможност, подписът
на заявителя се снема чрез специално техни-
ческо средство.”
6. Създават се ал. 10 и 11:
“(10) Незрящите, както и лица с физически
недъзи на горните крайници, които по обектив-
ни причини не са в състояние да подпишат за-
явленията и са представили удостоверителни
документи, не полагат подписи върху тях. В тези
случаи длъжностното лице прочита съдържа-
нието на заявлението на глас в присъствието и
на двама свидетели. При одобрение свидетели-
те подписват заявлението.
(11) Неграмотните, които не могат да се под-
писват, не полагат подпис. В тези случаи длъж-
ностното лице прочита съдържанието на заяв-
лението на глас в присъствието и на двама сви-
детели. При одобрение заявлението се подписва
от свидетелите, а неграмотният полага пръстов
отпечатък от десния показалец върху него.”
7. Досегашната ал. 8 става ал. 12.
§ 10. В чл. 12 се правят следните изменения
и допълнения:
1. Точка 1 се изменя така:
“1. когато не е попълнено съгласно изисква-
нията на чл. 7 или е с поправки, зачертаване и
изтриване;”.
2. Създава се т. 5:
“5. когато не представи всички необходими
документи съгласно изискванията на ЗБДС.”
§ 11. В чл. 13 думите “и в случаите по чл. 2,
т. 1” се заличават.
§ 12. Член 16 се изменя така:
“Чл. 16. При приемане на заявление за изда-
ване на документ за самоличност длъжностно-
то лице го завежда в регистър и връчва на граж-
данина талон за приемането му.”
§ 13. Член 17 се изменя така:
“Чл. 17. (1) В случаите на загубване, кражба,
повреждане или унищожаване на български до-
кумент за самоличност лицето подава в срок до
3 дни писмена декларация по образец съгласно
приложение № 5 относно тези обстоятелства в
най-близкото РПУ, ОД “П”, СД “П” или в отдел
“БДС”—ГД “ППООРП”—НС “П”—МВР.
(2) В случаите на загубване, кражба, повреж-
дане или унищожаване на дипломатически или
служебен паспорт декларацията по ал. 1 се пода-
ва в Министерството на външните работи, а на
моряшки паспорт—в Министерството на транс-
порта. Министерството, пред което е подадена
декларацията, изпраща копие в срок до 7 дни на
отдел “БДС”—ГД “ППООРП”—НС “П”—МВР.
(3) Пребиваващите на територията на дру-
га държава подават декларацията по образец
съгласно приложение № 5 в най-близкото дип-
ломатическо или консулско представителство
на Република България в чужбина, което из-
праща копие в срок до 7 дни на отдел “БДС”—
ГД “ППООРП”—НС “П”—МВР, чрез Минис-
терството на външните работи. Оригиналът на
декларацията се изпраща с първата диплома-
тическа поща.
(4) Декларациите по приложение № 5 се
предоставят от органите и от техните структур-
ни звена, посочени в чл. 6.”
§ 14. В чл. 21 т. 1 се изменя така:
“1. при загубване, кражба, повреждане или
унищожаване—декларация по образец съглас-
но приложение № 5 и удостоверителен документ,
издаден от компетентните органи;”.
§ 15. Членове 23 и 24 се отменят.
§ 16. Член 25 се изменя така:
“Чл. 25. (1) За издаване на дипломатически
и служебен паспорт лицето попълва и лично
подава заявление до упълномощените от ми-
нистъра на външните работи длъжностни лица.
(2) Дипломатическите и служебните паспор-
ти се издават от Министерството на външните
работи, като се персонализират в отдел “БДС”—
ГД “ППООРП” и се изпращат по служебен път
в Министерството на външните работи за връч-
ване на лицата.